stanford-oval/wikipedia huggingface dataset:
Nanoški sir

Nanoški sir on slovenialainen lehmänmaitojuusto.
Nanoški sir on nimensä mukaisesti peräisin Luonais-Slovenian Vipavan laakson Nanosin ylängöltä. Ensimmäiset historialliset maininnat juustontuotannosta alueelta ovat paikallisista kartanoista 1500-luvulta. Juuston valmistukseen käytettiin alun perin lampaanmaitoa, mutta lampaiden kasvatus ja samalla myös juuston tuotanto vähenivät selvästi toisen maailmansodan seurauksena. Juuston tuotantoa alettiin elvyttää vuonna 1986, mutta nyt sen valmistamiseen alettiin käyttää lehmänmaitoa. Juusto sai EU:n suojatun alkuperäisnimityksen vuonna 2011.
Juustoa valmistettaessa lehmänmaito lämmitetään aluksi hetkeksi 57–68 °C lämpötilaan. Osa rasvasta poistetaan ja maito jätetään jäähtymään yön yli. Seuraavana päivänä maito lämmitetään uudestaan, tällä kertaa 32–34 °C lämpötilaan. Lämmitettyyn maitoon lisätään hapate ja juoksute. Syntyvää juustomassa leikellään noin herneen kokoisiksi kappaleiksi. Juustomassa kuivatetaan ja asetellaan muotteihin, joita puristetaan ja käännellään muutamien tuntien ajan. Lopulta juustot poistetaan muoteistaan ja niitä suolataan kolme päivää. Suolaamista seuraa vielä vähintään 60 päivää kestävä kypsyminen. Voimakkaamman maun aikaan saamiseksi juustoa voidaan kypsyttää jopa 12 kuukautta.
Valmis juustokiekko on korkeudeltaan noin 8–10 cm ja leveydeltään noin 34 cm. Painoa kiekolla on 8–10 kiloa. Juuston kuori on kova ja kuiva, sekä väriltään keltainen tai punertava. Sisältä juusto on väriltään keltaista tai syvän keltaista. Rakenteeltaan sisältö on taipuisaa ja vahaisaa. Maultaan juusto on pikantti ja miedosti pähkinäinen.
Nanotutkinto

Nanotutkinto on sertifioitu verkkokoulutusohjelma, joka auttaa opiskelijoita kehittämään erityisosaamista tietojenkäsittelytieteeseen liittyvillä aloilla, esimerkiksi datatieteessä, ohjelmoinnissa, tekoälyssä, jne. Nanotutkinnon suorittamiseen menee yleensä 6–12 kuukautta. Tutkinnon kesto riippuu koulutusaiheesta ja ohjelmaa tarjoavasta verkkoalustasta.
Michal Martikán
Aiheesta muualla

Martikán olympic.org:ssa
Mozdok

| Mozdok (Моздок) Mæzdæg (Мӕздӕг) |
| --- | --- |
 lippu:  vaakuna
 Pohjois-Ossetia-Alanian sijainti, alla kaupungin sijainti tasavallassa
 Mozdok
 Koordinaatit: 43.7315°N, 44.6634°E 
Valtio:  Venäjän federaatio
Tasavalta:  Pohjois-Ossetia-Alanian tasavalta
Piiri:  Mozdokin piiri
Perustettu:  1759
Kaupungiksi:  1785
Hallinto:  
 – Hallinnon tyyppi:  Kaupunki
 – Pormestari:  Georgi Adamov
Pinta-ala:  
 – Kokonaispinta-ala:  9 km²
Korkeus:  130 m
Väkiluku (2010)  ():  38 768
Aikavyöhyke:  UTC+3 (MSK)
Suuntanumero(t):  +7 86733 
 
 http://www.mozdok.ru/ 
 Mozdokin piirin hallinnollinen keskus 
Infobox OKVirheellinen NIMI-arvo: 
Mozdok (ven. Моздо́к, Mozdok) eli Mæzdæg (oss. Мӕздӕг) on noin 40 000 asukkaan kaupunki Mozdokin piirissä Pohjois-Ossetia-Alanian tasavallan pohjoisosassa Venäjällä Kaukasiassa. Mozdok sijaitsee Terekin varrella, 92 kilometriä tasavallan pääkaupungista Vladikavkazista pohjoiseen. Kaupunki on Mozdokin piirin hallinnollinen keskus.
Asukasluvun kehitys

14 600 (1897)
19 100 (1939)
25 600 (1959)
32 400 (1970)
34 400 (1979)
38 000 (1989)
42 865 (2002)
38 768 (2010)
Vuonna 2002 kaupungin väestöstä oli venäläisiä 62,7 %, osseetteja 7,7 %, armenialaisia 6,1 %, kumykkejä 4,6 %, tšetšeenejä 4,3 %, kabardeja 3,2 % ja korealaisia 2,4 %.
Historia

Mozdok perustettiin vuonna 1759 ja kaupunginoikeudet se sai 1785. Grigori Potjomkin perusti kylään linnoituksen vuonna 1763 ja siirrätti 517 perhettä Volgan kasakoita sinne.
Aiheesta muualla

Город Моздок region15.ru. Arkistoitu 4.4.2008. (venäjäksi)
Pääkaupunki: Vladikavkaz  - Dzæudžyqæu

Alagir |
Ardon - Ærydon |
Beslan - Beslæn |
Digora - Digoræ |
Mozdok - Mæzdæg
Pohjois-Ossetia-Alanian lippu
Midea Group

| Midea Group |
| --- | --- |

Yritysmuoto:  julkinen osakeyhtiö, pörssiyhtiö
Osake:  SZSE: 000333
Markkina-arvo:  31,5 mrd. USD (5/2017)
ISIN:  CNE100001QQ5
Perustettu:  1968
Toimitusjohtaja:  Hong Fang
Kotipaikka:   Foshan, Kiina
Toimiala:  kodinkoneet sekä kotitalouksien aurinkosähkö-, ilmastointi- ja automaatiojärjestemät
Liikevaihto:   23,898 mrd. USD (2016)
Tilikauden tulos:   2,210 mrd. USD (2016)
Henkilöstö:  96 418  (2016)
Kotisivu:  www.midea.com.cn
Infobox OKVirheellinen NIMI-arvo: 
Ilmastointilaitteita hongkongilaisen parturinliikkeen seinässä, vasemmalla Midean laite.
Midea Groupin pääkonttori.
Midea Group (kiin. 美的集团; pinyin: Měidì Jítuán) on suuri kiinalainen kotitalouksien aurinkoenergiaratkaisujen, ilmastointilaitteiden, automaatiojärjestelmien ja kodinkoneiden (kuten jääkaappien ja liesien) valmistaja. Konsernin asiakaskunta on kansainvälinen, yrityksellä on vientiä kymmeniin maihin. Midean valmistamia kodinkoneita myydään myös Suomessa. Yhtiön päämaja sijaitsee Foshanissa. Yhtiön osake noteerataan Shenzhenin pörssissä.
Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla yhtiö oli vuonna 2017 sijalla 335. Se luokiteltiin tällä listalla Kiinan 37. suurimmaksi pörssiyritykseksi. Vuonna 2016 Midea Group oli markkina-arvoltaan toiseksi suurin Shenzhenin pörssiin listautuneista yrityksistä (181,941 mrd. RMB)., ja yhtiön markkina-arvo oli 31,5 miljardia Yhdysvaltain dollaria (toukokuussa 2017) ja liikevaihto 23,9 miljardia USD (2016).
Aiheesta muualla

Kuvia tai muita tiedostoja aiheesta Midea Group Wikimedia Commonsissa
Middlesexin piirikunta (Virginia)

Middlesexin piirikunta (engl. Middlesex County) on Yhdysvaltojen Virginian osavaltiossa sijaitseva piirikunta. Sen väkiluku oli 10 582 vuonna 2019. Piirikunnan hallintokeskus on Saludan kunta. Piirikunta perustettiin vuonna 1673.
Aiheesta muualla

Kuvia tai muita tiedostoja aiheesta Middlesexin piirikunta (Virginia) Wikimedia Commonsissa
Naarajärven lentokenttä

Naarajärven lentokenttä tai Pieksämäen lentokenttä (ICAO: EFPK) on Pieksämäen Naarajärvellä sijaitseva lentokenttä, jolla on kesäisin vilkasta purjelento- ja ultrakevytlentotoimintaa. Kentän asfaltoitu kiitotie  on 740 metriä pitkä ja 18 metriä leveä. Kentällä ei ole polttoaineen jakelua. Kenttää pitää Naarajärvi-Säätiö.
16. syyskuuta 2000 Rhönlerche II "Motorlerche" -moottoripurjelentokone menetti tehonsa lentoonlähdössä ja törmäsi lentokenttää ympäröivän metsän reunapuihin vaurioituen. Ohjaaja ei loukkaantunut. Kesäkuussa 2004 kentälle palaamassa ollut Cessna-pienkone putosi metsään kentän lähellä, ohjaaja loukkaantui.
Naarajärven lentokentän yhteydessä sijaitsee poliisien ajokoulutuskeskus, jossa Liikkuva poliisi järjestää valtakunnallista ajokoulutusta poliiseille sekä tullin, puolustusvoimien ja rajavartiolaitoksen virkamiehille. Keskuksen alueella on lentokentän koillispuolella sijaitseva 2,3 kilometriä pitkä harjoitusrata, harjoittelusuora ja kitkaympyrä.  Keskuksen kalustoon kuuluu lähes sata erilaista ajoneuvoa ja lisäksi traktoreita hinaus- ym. toimiin.
Naarajärven lentokenttä valmistui sotavuosina ja sieltä käsin toimi jatkosodan alkuvaiheessa Hävittäjälentolaivue 28, joka suojasi kenttäarmeijan liikekannallepanoa. Laivueen siirryttyä Joroisten lentokentälle Naarajärven kenttää käytettiin satunnaisesti eri lentolaivueiden tukikohtana. Vuoden 1941 lopulla kentälle perustettiin Ilmavoimien viestivarikko, johon kuului esikunta, viestikomppania ja varikko-osasto.
Michael Peña

| Michael Anthony Peña |
| --- | --- |
 Michael Peña vuonna 2012.
Henkilötiedot
Syntynyt: 13. tammikuuta 1976 (ikä 48) Chicago, Illinois, Yhdysvallat
Ammatti:  näyttelijä
Puoliso:  Brie Shaffer (2006–)
Näyttelijä
Aktiivisena:  1994–
Aiheesta muualla
IMDb 
Elonet
Michael Anthony Peña (s. 13. tammikuuta 1976 Chicago, Illinois, Yhdysvallat) on yhdysvaltalainen näyttelijä.
Filmografia > Elokuvat

| Vuosi | Elokuva | Rooli | Huomioita |
| --- | --- | --- | --- |
| 1996 | My Fellow Americans | Ernesto |  |
| 1998 | Boogie Boy |  | independent-elokuva |
| 1999 | Bellyfruit | Oscar | independent-elokuva |
| 1999 | Paradise Cove | Dan Running Horse |  |
| 2000 | Puhallettu 60 sekunnissa | Ignacio |  |
| 2001 | Buffalo Soldiers | Garcia |  |
| 2003 | The United States of Leland | Guillermo |  |
| 2003 | Love Object | Ramirez |  |
| 2004 | Crash | Daniel |  |
| 2004 | Million Dollar Baby | Omar |  |
| 2004 | The Calcium Kid | Jose Mendez |  |
| 2004 | The United States of Leland | Guillermo | independent-elokuva |
| 2005 | Little Athens | Carlos | independent-elokuva |
| 2005 | Sueno | Jimmy |  |
| 2006 | Walkout | Sal Castro |  |
| 2006 | Fifty Pills | Eduardo | independent-elokuva |
| 2006 | Babel | John |  |
| 2006 | World Trade Center | Will Jimeno |  |
| 2007 | Shooter | Nick Memphis |  |
| 2007 | Lions for Lambs | Ernest |  |
| 2008 | The Return | T.K. | independent-elokuva |
| 2009 | Pinkville | Ernest Medina |  |
| 2011 | Battle: Los Angeles | Joe Rincon |  |
| 2011 | The Lincoln Lawyer – Oikeuden palvelija | Jesus Martinez | elokuvasovitus |
| 2011 | Tower Heist | Enrique Dev’Reaux |  |
| 2012 | End of Watch | Miguel Zavala |  |
| 2013 | Gangsterisota | Navidad ”Christmas” Ramirez |  |
| 2013 | Turbo | Tito Lopez | äänirooli |
| 2013 | American Hustle | Paco Hernandez / Sheikh Abdullah |  |
| 2014 | Cesar Chavez | César Chávez |  |
| 2014 | Fury | Trini Garcia |  |
| 2015 | Ant-Man | Luis |  |
| 2015 | The Vatican Tapes | Isä Lozano |  |
| 2017 | Lego Ninjago Elokuva | Kai | äänirooli |
| 2017 | Paskalakit pyörillä | Frank |  |
| 2017 | My Little Pony: Elokuva | Grubber | äänirooli |
| 2018 | Ant-Man and the Wasp | Luis |  |
| 2018 | The Mule | Trevino |  |
| 2018 |  Extinction | Peter |  |
| 2018 | 12 Strong | kersantti |  |
| 2018 |  Hyppy ajassa | Red |  |
| 2019 |  Seikkailija Dora | Doran isä |  |
| 2020 | Fantasy Island | Julian Roarke |  |
| 2021 | Tom & Jerry | Terence |  |
| 2022 | Moonfall | Tom Lopez |  |
| 2022 | Secret Headquarters | Ansel Argon |  |
| 2023 | A Million Miles Away | José Hernández |  |
Milanon päärautatieasema

| Milano Centrale  |
| --- | --- |
 Ilmakuva asemasta vuodelta 1964.
Perustiedot
Sijainti:  45°29′10″N, 009°12′13″E
Osoite:  Piazza Duca d'Aosta, 20124 Milano
Kunta:  Milano
Valtio:  Italia
Avattu:  1. heinäkuuta 1931
Liikenne
Liikennöitsijä(t):  Trenitalia
Kaukoliikenne:  Genova - Pisa, Rooma - Napoli, Venetsia.
Muut tiedot:  Kv. liikenne:  Bern,  Geneve,  Zürich,  Pariisi,  Wien,  Barcelona sekä  München.
Asemarakennus
Suunnittelija:  Ulisse Stacchini
Rakennettu:  1925 - 1931
Milano Centrale on Milanon päärautatieasema ja se on Italian toiseksi suurin rautatieasema. Milano Centrale korvasi vanhan päärautatieaseman vuonna 1931 Simplonin tunnelin avaamisen lisättyä alueen raideliikennettä. Nykyään asema palvelee 320 000 matkustajaa päivittäin ja toimii kahden Milanon metron risteysasemana.
Historia

Vuoteen 1850 mennessä Milanoa palveli kaksi rautatieasemaa: Porta Nuova ja Milan Porta Tosa, jotka eivät olleet raideyhteydessä toisiinsa. Vuosien 1885–1891 aikana Milano sai ympärysradan, jolla yhdistettiin useita erillisiä rataosuuksia. Simplonin tunnelin rakentamisen jälkeen vuonna 1906 Pohjois-Italian raideliikenne lisääntyi ja molemmat rautatieasemat jäivät kehityksen jalkoihin. 15. tammikuuta 1906 kaupunki järjesti suunnittelukilpailun uudesta asemasta. Useat paikalliset arkkitehdit osallistuivat kilpailuun ja virkamiehet valitsivat arkkitehti Simone Contonin suunnitelman voittajaksi. Hänen suunnittelemaa asemarakennusta ei koskaan ryhdytty rakentamaan ja kuusi vuotta myöhemmin virkamiehet järjestivät uuden kilpailun. Kilpailun voitti 
arkkitehti Ulisse Stacchini. Stacchini joutui kuitenkin vuosien varrella useaan kertaan muuttamaan suunnitelman yksityiskohtia. Viimeisen hyväksynnän Stacchini sai suunnitelmilleen vuonna 1924. Massiivinen rakennus valmistui viimein toukokuussa vuonna 1931.
Jo ensimmäisen kahdeksan vuoden jälkeen havaittiin rakennuksessa erilaisia logistisia ongelmia. Vuonna 1942 arkkitehti Mario Palanti ehdotti ajoneuvoramppien rakentamista etuaulasta, jolloin aseman liikkeita pystyttäisiin huoltamaan paremmin ja että henkilömatkustajien käynti raiteille helpottuisi. Vuonna 1952 käynnistettiin uusi suunnittelukilpailu logistiikkaongelmien ratkaisemiksi. Yhtään toteutuskelpoista suunnitelmaa ei kilpailusta löytynyt ja vuonna 1955 Italian rautatiet ryhtyivät itsenäisesti hakemaan ratkaisuja ongelmiin. 
25. syyskuuta 2006 julkistettiin 100 miljoonan euron suunnitelma aseman nykyaikaistamiseksi. 20 miljoonaa euroa ohjattiin aseman taiteellista arvoa korostavien yksityiskohtien korjaamiseen ja loput 80 miljoonaa euroa käytettiin uusien hissien hankkimiseen sekä muihin rakenteellisiin muutoksiin.
Palvelut

Rautatieasemalla on 24 raidetta. Joka päivä 320 000 matkustajaa kulkee aseman kautta käyttäen 500 eri junaa. Aseman kautta kulkee valtakunnalliset sekä kansainväliset yhteydet. Päivittäisiä ulkomaan kohteita on muun muassa Bern, Geneve, Zürich, Pariisi, Wien, Barcelona sekä München.
Palvelut > Raiteet

Jokaiselta raiteelta liikennöidään tiettyyn kohteeseen. Muutokset voivat olla mahdollisia huoltotöistä johtuen.
Raiteet 1-3:  Milano - Chiasso / Milano - Domodossola /  TGV Milano -  Pariisi / Milano - Torino
Raiteet 4-6: Milano - Torino /  Milano –Como– Arth-Goldau–Basel /  Milano -  Zürich
Raiteet 7-13: Milano - Venetsia / Milano - Udine
Raiteet 14-17: Milano - Bologna – Firenze - Rooma – Napoli
Raiteet 18-23: Milano - Genova -Pisa / Milano - Parma / Milano - Cremona - Mantova / Milano - Treviglio - Bergamo
Raide 24: Reserviliikenne
Aiheesta muualla

Kuvia tai muita tiedostoja aiheesta Milanon päärautatieasema Wikimedia Commonsissa
Ensimmäisiä piirustuksia asemasta, tammikuu 1865.
Saapuvien aula.
Ratapihan keskiosan kattoa.
Mozi

| Mozi> 墨子 |
| --- | --- |

Henkilötiedot
Syntynyt: n. 470 eaa.
Kuollut: n. 390 eaa.
Koulutus ja ura
Koulukunta:  Mohismi
Mozi (墨子, pinyin: Mòzǐ, Wade-Giles: Mo Tzu, latinaksi Micius, vanha suomalainen Motse, alkuperäiseltä nimeltään Mo Di, noin 470–390 eaa.) oli kiinalainen filosofi. Hän perusti mohismi-koulukunnan ja vastusti jyrkästi kungfutselaisuutta ja taolaisuutta.
Mohismi

Mozin filosofiset ajatukset on esitettu kirjassa nimeltä Mozi, jonka hän kirjoitti itse tai jonka hänen oppilaansa kokosivat hänen puheistaan tekemistä muistiinpanoista. Mohismi tunnetaan ehkä parhaiten ”universaalin rakkauden” (兼愛 jiān ài) ajatuksesta. Mozin mukaan kaikki ihmiset ansaitsevat oikeuden saada aineellista hyvää sekä suojelua fyysisiä uhkia vastaan.
Kirjallisuutta

Mee-tse [=Mozi]: Kaksitoista kirjaa.  ((Mo-ti [=Mozi, 300-luku eaa.]) Kiinan kielestä suomentanut ja johdannon kirjoittanut Toivo Koskikallio)  Porvoo Helsinki:  WSOY, 1964.
Aiheesta muualla

Mozi. (kiinaksi) (englanniksi)
The Ethical and Political Works of Mozi. (englanniksi)
Michael Eneramo

| 0 | 1 | 2 |
| --- | --- | --- |

Henkilötiedot
Syntymäaika: 26. marraskuuta 1985 (ikä 38)
Syntymäpaikka: Kaduna, Nigeria
Pelipaikka: Hyökkääjä
Pituus: 187 senttimetriä
Seura
Seura:  Sivasspor
Pelinumero: 14
Seurat
| Vuodet | Seura | O (M) |
| 2003–2004 2004–2005 2005–2011 2006–2007 2011– |  Lobi Stars FC  USM Alger  Espérance → Al Chabab  Sivasspor |  24 (13) 96 (54) 8 (3) 33 (12) |
Maajoukkue
| 2009– |  Nigeria | 10 (3) |
 Seurajoukkueuran tilastot kattavat vain kansalliset sarjat, päivitetty 18. helmikuuta 2012.  Maajoukkueuran tilastot päivitetty 18. lokakuuta 2010.
Michael Eneramo (s. 26. marraskuuta 1985 Kaduna) on nigerialainen jalkapalloilija. Hyökkääjänä pelaava Eneramo edustaa Turkin Superliigassa Sivassporia.
Seurajoukkueura

Eneramo pelasi kotimaansa Lobi Starsissa, josta hän siirtyi Algeriaan. Hän pelasi USM Algerissa puolitoistakautta siirryttyään kesken kauden 2005-2006 Tunisiaan Espéranceen viiden vuoden sopimuksella.
Eneramo pelasi Tunisian sarjassa kuusi ottelua ja teki yhden maalin sekä oli samalla voittamassa liigamestaruuden ja Tunisian cupin. Seuraavalla kaudella hänet lainattiin Saudi-Arabiaan Al Chababiin. Liigassa Eneramo pelasi vain seitsemässä ottelussa, joissa hän onnistui tekemään kolme maalia. Eneramo kuitenkin jätti joukkueen kesken kauden siirryttyään takaisin Tunisiaan Espéranceen. Paluu vanhaan seuraansa onnistui hyvin, kun hän teki 13 pelaamassaan ottelussa 6 maalia. Seuraavalla kaudella 2007–2008 Eneramo onnistui tekemään 9 maalia ja kaudella 2008–2009 18 maalia, jonka myötä hän voitti sarjan maalikuninkuuden, sekä juhli kauden päätteeksi Tunisian liigamestaruutta toista kertaa urallaan. Hän teki viimeisessä ottelussa 2 maalia ES Sahelin verkkoon. Eneramo voitti myös seuraavallakin kaudella maalikuninkuuden 13 maalilla ja juhli kauden päätteeksi uransa kolmatta Tunisian mestaruutta. Toukokuussa 2010 hän teki vuoden jatkosopimuksen.
Tammikuussa 2011 Eneramo siirtyi kesken kauden Turkin Superliigaan Sivassporin riveihin.
Maajoukkueura

Eneramo harkitsi ennen ensimmäistä Nigeria-maaotteluaan Tunisian maajoukkueeseen edustamista Tunisian jalkapalloliiton yritettyä suostutella häntä edustamaan heidän maataan. Eneramo pelasi tuolloin Tunisian pääsarjassa ja oli sarjan paras maalintekijä kaudella 2008-2009.
Nigerian maajoukkueessa Eneramo pelasi ensi kerran 11. helmikuuta 2009 ystävyysottelussa Jamaikaa vastaan, jossa hän tuli 87 minuutin kohdalla vaihdosta kentälle. Toisen kerran Eneramo sai kutsun maajoukkueeseen 29. toukokuuta 2009 Irlantia vastaan, jossa hän oli tällä kertaa avauskentällisessä. Samassa ottelussa Eneramo teki ensimmäisen maajoukkue maalinsa. Toisen maalinsä hän teki 6. syyskuuta 2009 MM-karsintaottelussa Tunisiaa vastaan.
Saavutukset

Tunisian cup (3): 2006, 2007, 2008
Tunisian mestaruus (3): 2006, 2009, 2010
Maalikuninkuus (2): 2009 (18 maalia), 2010 (13 maalia)
Arabian Mestarien liiga: 2009
Afrikan Mestarien liiga
Hopeaa: 2010
Maalikuninkuus: 2010 (8 maalia)
Middletown (Connecticut)

| Middletown |
| --- | --- |
 Middletownin keskustaa
 Middletown
 Koordinaatit: 41°33′44″N, 72°39′3″W 
Valtio:  Yhdysvallat
Osavaltio:  Connecticut
Piirikunta:  Middlesex
Väkiluku (2010):  47 648
Aikavyöhyke:  UTC-5
 – Kesäaika:  UTC-4
 
 www.cityofmiddletown.com 
Infobox OKVirheellinen NIMI-arvo: 
Middletown on kaupunki Connecticutjoen varressa Connecticutissa Yhdysvalloissa. Kaupungilla on pinta-alaa noin 110 neliökilometriä ja siellä asui 47 648 ihmistä vuonna 2010. Sen nykyinen pormestari on Daniel T. Drew.
Alun perin Middletownin alue tunnettiin nimellä Mattabeseck siellä asuneen samannimisen intiaaniheimon mukaan. Eurooppalaisten perustaessa Mattabeseckiin ensimmäistä siirtokuntaansa vuonna 1650 siirtokunnan nimeksi valittiin Middletown ("keskimmäinen kaupunki"), koska se sijaitsi likimain puolivälissä vanhempia Old Saybrookin ja Windsorin siirtokuntia.
Aiheesta muualla

Kuvia tai muita tiedostoja aiheesta Middletown (Connecticut) Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Connecticutin osavaltio
| --- | --- |
Alueet:   Central Naugatuck River Valley  Gold Coast  Greater Bridgeport  Greater Danbury  Greater New Haven  Greater Hartford  Kaakkois-Connecticut  Litchfield Hills  Lounais-Connecticut  Lower Connecticut River Valley  Quiet Corner 
Piirikunnat:   Fairfield  Hartford  Litchfield  Middlesex  New Haven  New London  Tolland  Windham 
Kaupungit:   Ansonia  Bridgeport  Bristol  Danbury  Derby  Hartford (pääkaupunki)  Meriden  Middletown  Milford  New Britain  New Haven  New London  Norwalk  Norwich  Shelton  Stamford  Torrington  Waterbury  West Haven 
Käännös suomeksi
Middletown (Ohio)

| Middletown |
| --- | --- |
 ilmakuva Middletownista

 Middletown
 Koordinaatit: 39°30′N, 84°23′W 
Valtio:  Yhdysvallat
Osavaltio:  Ohio
Piirikunta:  Butler
Hallinto:  
 – Pormestari:  Larry Mulligan Jr.
Pinta-ala:  
 – Kokonaispinta-ala:  68,45 km²
 – Josta vettä:  0,62 km² 
Korkeus:  200
Väkiluku:  48 694
 – Väestötiheys:  717,9 as./km²
Aikavyöhyke:  EST (UTC-5)
Motto::  Bright past, brighter future
 
 http://www.cityofmiddletown.org 
Infobox OKVirheellinen NIMI-arvo: 
Middletown on kaupunki Yhdysvalloissa, Ohion osavaltiossa. Se sijaitsee Cincinnatin ja Daytonin puolivälissä ja lasketaan osaksi Cincinnatin suurkaupunkialuetta. Molempiin suurkaupunkeihin pääsee autolla puolessa tunnissa I-75-valtatietä pitkin.
Vuoden 2010 väestönlaskennassa Middletownin väkiluku oli 48 649.
Middletownin keskeinen sijainti ja hyvät liikenneyhteydet saivat sen kehittymään vilkkaaksi kauppapaikaksi, josta ympäröivän maaseudun tuotteita lähetettiin suurkaupunkeihin maanteitä, kanavia ja rautateitä pitkin. 
Paperin ja teräksen tuotanto ovat olleet tärkeitä Middletownin historiassa. Vuonna 2007 valmistui suuri sairaalakompleksi.
Aiheesta muualla

Kuvia tai muita tiedostoja aiheesta Middletown (Ohio) Wikimedia Commonsissa
Ohion osavaltio
| --- | --- |
Alueita:   Alleghenyn laakio  Bluegrass  Connecticut Western Reserve  Eriejärvi  Great Black Swamp  Ohio-joki 
Piirikunnat:   Adams  Allen  Ashland  Ashtabula  Athens  Auglaize  Belmont  Brown  Butler  Carroll  Champaign  Clark  Clermont  Clinton  Columbiana  Coshocton  Crawford  Cuyahoga  Darke  Defiance  Delaware  Erie  Fairfield  Fayette  Franklin  Fulton  Gallia  Geauga  Greene  Guernsey  Hamilton  Hancock  Hardin  Harrison  Henry  Highland  Hocking  Holmes  Huron  Jackson  Jefferson  Knox  Lake  Lawrence  Licking  Logan  Lorain  Lucas  Madison  Mahoning  Marion  Medina  Meigs  Mercer  Miami  Monroe  Montgomery  Morgan  Morrow  Muskingum  Noble  Ottawa  Paulding  Perry  Pickaway  Pike  Portage  Preble  Putnam  Richland  Ross  Sandusky  Scioto  Seneca  Shelby  Stark  Summit  Trumbull  Tuscarawas  Union  Van Wert  Vinton  Warren  Washington  Wayne  Williams  Wood  Wyandot 
Kaupungit (suurimmat):   Akron  Ashtabula  Canton  Cincinnati  Cleveland  Columbus (pääkaupunki)  Cuyahoga Falls  Dayton  Elyria  Hamilton  Kettering  Lakewood  Lorain  Mansfield  Mentor  Middletown  Parma  Springfield  Toledo  Youngstown
Mielensairaudesta mielenterveyteen

| Mielensairaudesta mielenterveyteen |
| --- | --- |

Kirjailija:  Aulis Rannikko
Kieli:  suomi
Genre:  tietokirjallisuus
Kustantaja:  Alea-kirja
Julkaistu:  1978
Ulkoasu:  nidottu
ISBN:  951-1-9272-43-7
Löydä lisää kirjojaKirjallisuuden teemasivulta
Mielensairaudesta mielenterveyteen (1978) on  Aulis Rannikon psykiatrista hoitoa käsittelevä teos. Teoksessa kuvataan kriittiseen sävyyn 1970-luvun psykiatrisen hoidon epäkohtia ja korostetaan potilaan ihmisarvoa. Kirjoittaja kuvaa myös omia näkemyksiään kehitysympäristön vaikutuksista mielenterveyden ongelmien kehittymisessä. Kirja liittyy 1960-luvulla alkaneeseen, perinteiseen psykiatriaan kriittisesti tarkastelevaan ajattelutapaan. Kirjan nimi viittaa ajatukseen, jonka mukaan psykiatrisesti sairaan roolin sijasta sairastunutta pitäisi tarkastella tilapäisesti sairastuneena ihmisenä, jonka parantuminen on mahdollista.
Mati Hint

Mati Hint.
Mati Hint (28. elokuuta 1937 – 5. joulukuuta 2019) oli virolainen kielitieteilijä, yhteiskuntatieteilijä ja poliitikko.
Lapsuus ja nuoruus

Hint oli kotoisin Etelä-Virosta, Rõngun pitäjästä Raigasten kylästä. Hänen isän- ja äidinpuoleinen sukunsa olivat varakkaita talonpoikia, mikä heijastui myös nuoren Matin elämään. Isä Oskar Hint (1896–1982) oli 1920–1930-luvuilla yhteiskunnallisesti ja poliittisesti aktiivinen toimija. Sen vuoksi Oscar Hint oli niiden joukossa,  jotka Neuvostoliiton miehitettyä Viron joutuivat kyyditetyksi vuonna 1945 Siperiaan. Erityisen raskauttavaa oli, että Oscar Hint oli ollut Kaitseliiton propagandaupseeri. Mati Hint on kertonut, että hänetkin oli tarkoitus lähettää isänsä matkaan. Viime  tingassa – hänen jo istuessaan kyyditysautossa – paikalle  tullut upseeri komensi nuoren Matin pois kyydistä. Silti häntä kohdeltiin kansanvihollisen poikana, ja se heijastui hänen uraansakin. Koulutiensä Mati Hint aloitti  Aakren kansakoulussa. Keskikoulunsa hän kävi Elvassa. Hän oli koulussa mieltynyt erityisesti matematiikkaan ja kirjallisuuteen.
Tunnustuksia

Hint sai uransa varrella lukuisia tunnustuksia tieteellisistä ja yhteiskunnallisista ansioistaan. Vuonna 2003 hänelle myönnettiin arvostettu F. J. Wiedemannin kielipalkinto.